open-index/open-wikipedia-markdown huggingface dataset:
Mairie Hullnst

De **Mairie Hullnst** weer in de Franzosentied (1810 bet 1813) een von de dree Mairien, in de de Kanton Töst indeelt weer. De Seet weer in Hullnst. Se harr 1508 Inwahners.

## Historie

De Ümgegend von Hullnst hett vör de Franzosentied to de Vaagdie Hullnst von dat Amt Mesborg in dat Förstendom Lümborg höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Mairie Hullnst een von de 15 Mairien in’n Kanton Mesborg von’n Distrikt Horborg, Departement von de Nedderelv. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Hullnst weer nu een von de dree Mairien in’n Kanton Töst, Distrikt Horborg, Departement von de Nedderelv. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de söss Mairien Hullnst, Dierstörp, Rahmstörp, Eversen, Raad un Holtörp (all söss in’n Kanton Mesborg) höört harrn. Von de Mairie Eversen is blots de Oort Ömbüddel an de Mairie Hullnst kamen, de Rest is in de Mairie Mesborg wesselt. 

1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. Mit’n Wiener Kungress is 1815 ut dat Kurförstendom dat Königriek Hannover worrn.

## Öörd

Dor hebbt düsse Öörd tohöört:

* Königriek Westfalen:
*:Hullnst

* Kaiserriek Frankriek:
*:Hullnst (318 Inwahners), Wennerstörp, Klauenborg (79), Rahmstörp, Emm (114), Wosbossel, Starsbeek (84), Resbossel (90), Ömbüddel (55), Raad (81), Mienenbüddel (48), Olendörp, Winzendörp (140), Dierstörp, Dreest (195), Holtörp (89), Holv (67), Hassbossel (148)

Vondaag sünd düsse Öörd Deel von de Samtgemeen Hullnst un de Gemeen Vosshusen.

## Footnoten
Mairie

En **Mairie** (feminin, *Börgermeesteramt, Börgermeesteree*) is in Frankriek un in annere frankophone Rebeden op de een Sied de Behörde von’n Börgermeester (franzöösch *[[maire]]*), op de anner Sied in Gemenen ahn Stadtrechten un in de Arrondissements municipaux von gröttere Städer (in Frankriek Paris, Marseille, Lyon) för dat Gebüüd, in dat dat Börgermeesteramt un de Gemeenverwaltung ünnerbrocht sünd un de Gemeenraad in sitt. De offizielle Utdruck för de Mairien von de Arrondissements municipaux is *mairie d'arrondissement*. Faken sünd in dat Gebüüd von de Mairie ok noch annere kommunale Inrichtungen in, so as dat Standsamt oder dat Katasteramt. In Städer mit Stadtrecht heet düt Gebüüd Hôtel de ville (Raadhuus) un in lüttjere Öörd in Frankriek un de frankophone Swiez, de keen egen Börgermeester hebbt, *maison communale* (Gemeenhuus). In Frankriek op’n Land gifft dat faken ok de *mairie-école*, in de Mairie un School in ünnerbrocht sünd.

Dat Woord (von latiensch *maior*, franzöösch *maire*, „Börgermeester“) is toeerst in Oorkunnen ut dat 13.&nbsp;Johrhunnert to finnen un keem in dat 14.&nbsp;Johrhunnert ok in de Form *mairerie* vör.

## Napoleoonsche Tied

Dat Eerste Franzöösche Kaiserriek ünner Napoleon hett en Reeg Rebeden innahmen, de vörher to annere Staten höört harrn. De Rebeden sünd deelwies direkt an Frankriek fullen oder an Satellitenstaten von Frankriek. Mehrstendeels sünd de olen Verwaltungsstrukturen kumplett oplööst un dat franzöösche System mit Mairien, Kantons, Arrondissements un Départements is inföhrt worrn. To düsse Rebeden hebbt ünner annern dat Linke Rhienöver (1798–1814), dat Groothertogdom Berg (1806–1813), dat Königriek Westfalen (1806–1813) un de Hanseaatschen Departements (1811–1813) höört.

Nadem Napoleon slahn weer un de Rebeden wedder unafhängig von Frankriek worrn sünd, sünd de Verwaltungsreformen in welke Delen kumplett wedder op den Stand vör de Franzosentied trüggännert worrn. In annere Rebeden is de franzöösche Struktur aver ok bibehollen worrn un blots de Utdrück hebbt sik ännert. Dorbi is denn ut de Mairie en Börgermeesteree worrn. De franzöösche Munizipalverfaten an sik is aver in Kraft bleven. Ok na’n Wiener Kungress is de Munizipalverfaten deelwies bleven, in Westfalen to’n Bispeel bet dor to’n 31. Oktober 1841 de ne’e Landgemeenordnung inföhrt worrn is. De Gemeenstrukturen in dat Rhienland, besünners op de linke Sied, weren deelwies noch bet to de Rebeedsreform in Noordrhien-Westfalen in de Johren 1970 präägt von de Verwaltungseenheiten, de de Franzosen inföhrt harrn.

## Weblenken

## Footnoten
Mairie Övermeschacht

De **Mairie Övermeschacht** weer in de Franzosentied (1810 bet 1813) een von de fiev Mairien, in de de Kanton Bewick indeelt weer. De Seet weer in Övermeschacht. Se harr 2806 Inwahners.

## Historie

De Ümgegend von Övermeschacht hett vör de Franzosentied to’n Deel to de Elvmaschvaagdie von dat Amt Loonborg in dat Hartogdom Sassen-Loonborg höört. To’n annern Deel to de Amtsvaagdie Masch von dat Amt Winsen un dat Gericht Övermeschacht in dat Förstendom Lümborg, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Mairie Övermeschacht een von de twölv Mairien in’n Kanton Addelborg von’n Distrikt Lümborg, Departement von de Nedderelv. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Övermeschacht weer nu een von de fiev Mairien in’n Kanton Bewick, Distrikt Lümborg, Departement von de Nedderelv. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de acht Mairien Övermeschacht, Rönn, Swinn, Elvstörp, Draag, Tesp, O’rshusen un Hunnen (all acht in’n Kanton Addelborg) höört harrn. Von de Mairie Tesp is aver blots Tesp sülvs an de Mairie Övermeschacht gahn. Abendörp is in de Mairie Addelborg wesselt.

1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. Mit’n Wiener Kungress is 1815 ut dat Kurförstendom Hannover dat Königriek Hannover worrn. De Rebeden, de vörher to dat Hartogdom Sassen-Loonborg höört harrn, sünd mit’n Wiener Kungress as Amt Addelborg an dat Königriek Hannover fullen.

## Öörd

Dor hebbt düsse Öörd tohöört:

* Königriek Westfalen:
*:Övermeschacht, Neddermeschacht

* Kaiserriek Frankriek:
*:Övermeschacht (455 Inwahners), Neddermeschacht (156), Rönn, Krüms (360), Swinn (184), Stoov, Eekholt (191), Elvstörp (224), Drennhusen (149), Draag, Tesp (311), Mower, O’rshusen (482), Hunnen, Farnholt (294)

Vondaag sünd düsse Öörd Deel von de Samtgemeen Elvmasch.

## Footnoten
Vörscharmbeekstotel

**Vörscharmbeekstotel** () is en Oort in de Gemeen Oosterholt-Scharmbeek in’n Landkreis Oosterholt, Neddersassen. Binnen de Gemeen höört dat to de polietsche Oortschop Scharmbeekstotel.

## Geografie

De Oort liggt op de Oosterholter Geest. Dat Water ut dat Rebeed flütt över de Wienbeek na de Hamm hen af. In’n Noordwesten flütt dat Water över de Schönebeker Au af. In’n Noordoosten is dat Naturschuulrebeed Borndaals von de Wienbeek.

De Naveröörd sünd Buschhusen in’n Noorden, Lintel in’n Oosten, Settenbeek in’n Süüdoosten, Scharmbeekstotel un Övelgünn in’n Süden, Wullbrandt, Loog un Werschenreeg in’n Süüdwesten, Arv in’n Westen un Heilshoorn in’n Noordwesten.

## Historie

De Grund, worüm Vörscharmbeekstotel fröher en egen Oort weer, is, dat Vörscharmbeekstotel to dat Gericht Hu’e höört hett, wieldes Scharmbeekstotel to dat Amt Oosterholt höört hett. Nadem dat Gericht Hu’e 1848 oplööst worrn is, is Vörscharmbeekstotel Deel von de Gemeen Scharmbeekstotel worrn. De Ünnerscheed twüschen Vörscharmbeekstotel un Scharmbeekstotel hett dorüm vondaag keen groten Belang mehr.

De Gemeen Scharmbeekstotel is an’n 1. März 1974 Deel von de Gemeen Oosterholt-Scharmbeek worrn un billt sietdem en Oortschop binnen de Gemeen.

De Oort hett bet 1848 to dat Gericht Hu’e höört. Düt Gericht is 1848 Deel von dat Amt Oosterholt worrn, ut dat 1885 wedder de Kreis Oosterholt worrn is. De Kreis Oosterholt hett sik 1932 mit’n Kreis Blomendal to’n hüdigen Kreis Oosterholt tohoopslaten.

### Inwahnertall

### Religion

Vörscharmbeekstotel is evangeelsch-luthersch präägt un höört to dat Kaspel von de Fredenskark in Scharmbeekstotel. De Kark is 1994 boot worrn. Vörher hett de Oort to dat Kaspel von de Willehadi-Kark in Scharmbeek höört.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

För Vörscharmbeekstotel is de freewillige Füürwehr Scharmbeekstotel mit tostännig.

### Verkehr

Vörscharmbeekstotel is in’n Süden in Scharmbeekstotel anbunnen an de Kreisstraat 3 un de Bundsstraat 74 un in’n Noorden in Buschhusen an de Landsstraat 149. De B&nbsp;74 föhrt in’n Noordoosten na Oosterholt-Scharmbeek un denn an Hambargen un Gnarrenborg langs na Bremervöör un in’n Süüdwesten na Hu’e un Bremen-Noord. De L&nbsp;149 geiht von Buschhusen in’n Westen na Heilshoorn un Swonewebel.

De nächste Autobahnen sünd de A&nbsp;27/A&nbsp;270. De Opfohrt 16 Bremen-Noord liggt so fiev Kilometer in’n Süüdwesten von Vörscharmbeekstotel an de B&nbsp;74.

De nächsten Bahnhööv sünd an de Bahnlien Bremen–Bremerhoben so bi veer Kilometer wied weg in’n Süden de Bahnhoff Hu’e un veer Kilometer in’n Noordoosten de Bahnhoff Oosterholt-Scharmbeek.

## Footnoten
Jana Novotná

**Jana Novotná** (* 2. Oktober 1968 in Brünn, Tschechoslowakei; † 19. November 2017 in Tschechien) weer en tschechische Tennisspelerin. Se wunn neben 17 Grand-Slam-Titeln (1 Eenzel, 12 Düppel, 4 Mixed) in hör Profikarriere 23 Eenzel- un 64 Düppeltitel tup de  WTA Tour.

## Karriere
Hör gröttste Erfolge reck de 1,75 m groot Novotná up Belag, de dat Flinkspelen erloovt, ünner annern up de Rasenplätzen in Wimbledon.

Tonächst weer se blots as Düppelspelerin spoodriek, doch mit Hülp vun Hana Mandlíková, de sülvst veer Grand-Slam-Turniere winnen kunn, entwickel se sück to en spoodriek Eenzelspelerin.

Hör eerst Profisaison weer 1987, in dat Johr 1991 is se to’n eersten Mal as Eenzelspelerin spoodriek ween, as se bi de  Australian Open Steffi Graf und Arantxa Sánchez Vicario slahn dee, ehe se in dat Finale gegen Monica Seles in dree Sätzen verlor.

In Wimbledon, wo se 1993 un 1997 all in dat Endspeel stahn harr, gelung hör 1998 mit en Endspeelsieg över Nathalie Tauziat hör eenzig Titelgewinn bi en Grand-Slam-Turnier in‘ Eenzel.

Besünnere Upmarksomkeit kreeg de as wenig nervenstark gellen Novotná, as se 1993 in dat Endspeel vun Wimbledon gegen Steffi Graf en 6:7-, 6:1- un 4:1-Vörsprung bi eegen Upslag nich to’n Turniersieg bringen kunn. Novotná harr Graf bit to dissen Tietpunkt meest so domineert as hör dat to pass keem;  den Sieg vör Oogen hett se aber fortan ok lichte Bälle wiet in’t Ut slahn. Graf wunn an‘ Enn‘ mit  7:6, 1:6, 6:4. Bi de ansluuten Siegerehrung is Novotná in Traanen utbraaken un wurr vun de  Hartogin vun Kent tröstend umarmt.

Novotnás best Weltranglistennoteeren weer Platz 2 (dat weer an‘ 28. September 1997). 1998 harr se mit den Gewinn vun de US Open Weltranglisteneerste wurrn können; allerdings is se dor nich över dat Halffinale rutkommen. 1999 hett se hör Profikarriere afslooten.

Novotná is ok bi Olympisch Spelen antreeden. 1988 wunn se in Seoul tosommen mit Helena Suková de Sülvermedaille in‘ Düppel för de Tschechoslowakei; in‘t Finale verloren se gegen Zina Garrison un Pam Shriver. Acht Johr later in Atlanta verlor se mit Suková (beid nu för Tschechien startend) dat Finale gegen Gigi Fernández un Mary Joe Fernández. Neben de beid Sülvermedaillen wunn Novotná noch en Bronzemedaille in‘ Eenzel, de se sück 1996 in dat Speel um den darten Platz gegen Mary Joe Fernández sekern kunn.

1987 is se eerstmals för de tschechoslowaaksche Federation-Cup-Mannschap antreeden. Se hett insgesamt 45 Partien bestreeden, vun de se 33 winnen kunn. 1988 wunn se den Federation Cup.

2005 wurr Jana Novotná in de International Tennis Hall of Fame upnommen.

Se is an‘ 19. November 2017 an den Folgen vun en Krebserkrankung storven.

## Turniersiege
### Eenzel

### Düppel

## Literatur
*Volker Kluge: *Olympische Sommerspiele. Die Chronik IV*. Berlin 2002, ISBN 3-328-00830-6

## Weblenken

* Indrag bi de WTA

## Enkeld Nahwiesen
Buschhusen II

**Buschhusen II** () weer fröher en egenstännige Gemeen, de separat weer von Buschhusen I, an dat de Gemeen direkt angrenzen dee. Vondaag liggt dat Rebeed in de Gemeen Oosterholt-Scharmbeek in’n Landkreis Oosterholt, Neddersassen, un dor in de Oortschop Buschhusen.

## Geografie

De Naveröörd weren Bargten un Westerbeek in’n Noordoosten, Buschhusen I in’n Süüdoosten, Vörscharmbeekstotel in’n Süden, Loog, Werschenreeg un Arv in’n Süüdwesten un Heilshoorn in’n Westen.

## Historie

Dat Dörp Buschhusen hett fröher to’n Deel to dat Gericht Hu’e un to’n annern Deel to dat Amt Oosterholt tohöört. Nadem dat Gericht Hu’e 1848 oplööst worrn is, legen beide Delen in dat Amt Oosterholt. As mit de Hannöversche Landgemeen-Ordnung von 1852 in dat Amt Oosterholt Gemenen inricht worrn sünd, sünd de beiden Delen von Buschhusen aver nich in een Gemeen tohoopfaat worrn. De beiden Delen sünd separat bleven un hebbt de Gemenen Buschhusen I un Buschhusen II billt. Buschhusen I leeg in’n Oosten un Buschhusen II in’n Westen. Dat is so bleven bet in dat 20. Johrhunnert. Dor sünd de beiden Gemenen tohoopleggt worrn.

De Oort hett bet 1848 to dat Gericht Hu’e höört. Düt Gericht is 1848 Deel von dat Amt Oosterholt worrn, ut dat 1885 wedder de Kreis Oosterholt worrn is. De Kreis Oosterholt hett sik 1932 mit’n Kreis Blomendal to’n hüdigen Kreis Oosterholt tohoopslaten.

An’n 1. Oktober 1936 is de Gemeen Buschhusen Deel von de Gemeen Oosterholt-Scharmbeek worrn.

### Inwahnertall

: * Dorvon 64 Lüüd un 10 Hüüs in Buschhusen un 34 Lüüd un 7 Hüüs in Nee-Buschhusen. Von en egen Oortsdeel Nee-Buschhusen warrt later nich mehr snackt.

### Religion

Buschhusen II weer evangeelsch-luthersch präägt un hett to dat Kaspel von de Willehadi-Kark in Scharmbeek höört.

## Footnoten
Mairie Scharnbeek

De **Mairie Scharnbeek** weer in de Franzosentied (1810 bet 1813) een von de fiev Mairien, in de de Kanton Bewick indeelt weer. De Seet weer in Scharnbeek. Se harr 2238 Inwahners.

## Historie

De Ümgegend von Scharnbeek hett vör de Franzosentied to dat Amt Scharnbeek-Bütel un de Huusvaagdie un de Vaagdie Borendörp von dat Amt Lüün in dat Förstendom Lümborg höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Mairie Scharnbeek een von de twölv Mairien in’n Kanton Scharnbeek von’n Distrikt Lümborg, Departement von de Nedderelv. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Scharnbeek weer nu een von de fiev Mairien in’n Kanton Bewick, Distrikt Lümborg, Departement von de Nedderelv. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to söven Mairien höört harrn: de Mairien Scharnbeek, Reinstörp, Rullstörp, Lüün un Echen ut’n Kanton Scharnbeek un de Mairien Düütsch-Ävern un Hagen ut’n Kanton Bienbüddel.

1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. Mit’n Wiener Kungress is 1815 ut dat Kurförstendom dat Königriek Hannover worrn.

## Öörd

Dor hebbt düsse Öörd tohöört:

* Königriek Westfalen:
*:Scharnbeek, Lentnau

* Kaiserriek Frankriek:
*:Scharnbeek (395 Inwahners), Lentnau, Reinstörp (186), Bollesen, Neemöhlen (162), Holzen, Wendhusen (185), Sülbäck, Rullstörp (222), Arvstörp, Olm (119), Nutzfelln (33), Lüün, Bilm (117), Adendörp (176), Echen (289), Bullendörp (25), Fischhusen (7), Vastörp (78), Wendsch-Ävern, Hagen, Göx, Willerding, Wilschenbrook (136), Borendörp (104), Kolenmoor (4)

Vondaag sünd düsse Öörd Deel von de Samtgemenen Scharnbeek un Oostheid, de Gemeen Adendörp un de Stadt Lümborg.

## Footnoten
Ahrensfelde

**Ahrensfelde** betekent

* Ahrensfelde, Gemeen in’n Landkreis Barnim, Brannenborg,
* Berlin-Ahrensfelde, Deel von Berlin-Marzahn.

Dat is ok de hoochdüütsche Naam von

* Ahrensfeld, Oort in de Stadt Oosterholt-Scharmbeek in’n Landkreis Oosterholt, Neddersassen,
* Ahrensfellen, Stadtdeel von de Stadt Ahrensborg in’n Kreis Stormarn, Sleswig-Holsteen,
* Ahrensfell, Oort in de Gemeen Westerau in’n Kreis Stormarn, Sleswig-Holsteen.

Kiek ok bi: Arensfeld, Arnsfeld.
Jan Ziemianin

**Jan Ziemianin** (* 19. Mai 1962 in Mszana Dolna) is en ehmalger poolsch Biathlet. He hett an völ Biathlon-Weltmeesterschapen un dree Olympisch Winterspelen deelnommen.

Jan Ziemianin weer Sportsuldat un leevt Koscielijko. De Vader vun dree Kinner, de för *W.K.S. Zakopane* antreeden is, bedreev den Biathlonsport van 1979 bit 1999. Sien eerste Biathlon-Weltcup-Rennen hett he 1987 in Borowez bestreeden un wurr in sien eerst Eenzel-Rennen 29. Sien eerste Weltmeesterschapen leep Ziemianin 1988 in Feistritz un wurr dor 42. in' Eenzel un 26. in' Sprint. In Albertville hett he sien eerst Olympisch Winterspelen bestreeden. In' Eenzel reck he dorbi Platz 32, in' Sprint Platz 29 un mit de Staffel (mit Dariusz Kozłowski, Jan Wojtas un Krzysztof Sosna) keem he up Rang 9. In dat Johr 1993 reck he up de latere  Olympiastreck as Elft in en Eenzel sien best Weltcupplatzeeren. De immer düchtig ünnerscheedlich Leistungen vun Ziemianin wiesen sück exemplarisch, as he bi den folgen Sprint an sülvig Stäe blots up Platz 110 keem.

Bi sien tweet Olympisch Winterspelen, 1994 in Lillehammer reck he in' Eenzel Platz 39, in' Sprint Rang 27. Mit de Staffel an de Siet vun  (Tomasz Sikora, Wiesław Ziemianin un Jan Wojtas keem he up Platz 8. Besünners spoodriek verleepen vör Ziemianin de Biathlon-Weltmeesterschapen 1997 in Osrblie. Wurr he in' Eenzel blots 46. un in' Sprint 55., keem he mit de Staffel up den sössten Platz un wunn in' Mannschapswettbewarf gemeensam mit Wiesław Ziemianin, Tomasz Sikora un Wojciech Kozub achter de Teams ut Wittrussland un Düütschland de Bronzemedaille. 

En letzt Hööchtpunkt wurrn de Olympisch Spelen 1998 vun Nagano, wo Ziemianin nu 36 Johr old, blots noch in de Staffel insett wurr un nochmal en bannig gooden 5. Platz recken dee. Nah de Saison 1998/99 hett he sien Loopbahn afslooten. 

Hüüd arbeit Ziemianin as Biathlontrainer in Polen.

## Weblenken
* Jan Ziemianin in de Datenbank vun de IBU (engelsch)
* Jan Ziemianin in de Datenbank vun Sportsreference.com (engelsch)
Stoteler Holt

**Stoteler Holt** () is en Forst un Forsthuus in de Gemeen Oosterholt-Scharmbeek in’n Landkreis Oosterholt, Neddersassen. Binnen de Gemeen höört dat Forsthuus to de polietsche Oortschop Heilshoorn.

## Geografie

De Oort liggt op de Oosterholter Geest. De höögste Punkt von dat Holt liggt bi so 44 Meter över de See. Dat Water ut dat Rebeed flütt över lüttjere Beken na de Schönebeker Au af.

De Naveröörd sünd Buschhusen in’n Noordoosten, Vörscharmbeekstotel in’n Süüdoosten, Wullbrandt, Loog un Werschenreeg in’n Süden, Arv in’n Süüdwesten un Heilshoorn in’n Noordwesten.

## Historie

An’n 8. September 1935 is dat Forsthuus afbrennt, aver wedder opboot worrn.

### Verwaltungsgeschicht

De Oort hett bet 1885 to dat Amt Oosterholt höört, ut dat 1885 de Kreis Oosterholt worrn is. De Kreis Oosterholt hett sik 1932 mit’n Kreis Blomendal to’n hüdigen Kreis Oosterholt tohoopslaten.

De Oort hett von öllers bi de Gemeen Heilshoorn mit bihöört, de an’n 1. März 1974 mit de Gemeenreform in Neddersassen Deel von de Gemeen Oosterholt-Scharmbeek worrn is.

### Inwahnertall

### Religion

De Oort is evangeelsch-luthersch präägt un höört to de To’n-Hilligen-Krüüz-Kark in Werschenreeg. Bevör düsse Kark 1966 trech worrn is, hett de Oort to de Martin-Kark in Leessem höört.

## Weertschop un Infrastruktur

För dat Forsthuus is de freewillige Füürwehr Heilshoorn mit tostännig.

### Verkehr

De Straat, de in’n Oosten von’t Stoteler Holt langs löppt, is de Kreisstraat 17 un verbinnt de Landsstraat 149 mit de K&nbsp;3 in Scharmbeekstotel/Övelgünn, de in Scharmbeekstotel noch in de Bundsstraat 74 münnt. De B&nbsp;74 föhrt in’n Noordoosten na Oosterholt-Scharmbeek, Hambargen, Gnarrenborg un Bremervöör un in’n Süüdwesten över Hu’e na Bremen-Noord. De L&nbsp;149 geiht in’n Oosten na Buschhusen un dor an de B&nbsp;74 un in’n Westen na Heilshoorn an de L&nbsp;135.

De nächste Autobahn is de Autobahn 27 (Afsnidd Bremen–Bremerhoben). De Opfohrt 15 Ihlpohl liggt so söven Kilometer in’n Süüdwesten von’t Stoteler Holt an de L&nbsp;135. Ok de Opfohrt 16 Bremen-Noord op de A&nbsp;27/A&nbsp;270 liggt jüstso wied in’n Süüdwesten.

De nächste Bahnhoff is so bi fiev Kilometer wied weg in’n Süüdoosten de Bahnhoff Hu’e an de Bahnlien Bremen–Bremerhoben.

## Footnoten
Grotenhalm

**Grotenhalm** () is en Oort in de Gemeen Hu’e in’n Landkreis Oosterholt, Neddersassen. Binnen de Gemeen höört Grotenhalm to’n Oortsdeel Ihlpohl.

## Geografie

De Oort liggt op de Oosterholter Geest. Dat Water ut dat Rebeed flütt över de Ihl af.

De Naveröörd sünd Ihlpohl in’n Noorden, Hu’e in’n Oosten, Borgdamm in’n Süden un Nee-Leessem in’n Westen.

Grotenhalm grenzt op dree Sieden an Bremen, blots na Noorden is dat Rebeed mit’n Rest von Neddersassen verbunnen.

## Historie

De Naam *Groten*halm kummt dor von, dat ok dat Rebeed in’n Süüdwesten, dat to Leessem tohöört, *Halm* nöömt warrt.

An dat Enn von dat 19. Johrhunnert stünnen in Grotenhalm blots twee enkelte Hüüs. Eerst in dat 20. Johrhunnert is de Oort as Vöroortrebeed von Bremen-Noord wussen. Grotenhalm besteiht vondaag to’n gröttsten Deel ut Wahnrebeden, blots in’n Oosten in’n Winkel twüschen de Autobahnen A&nbsp;27 un A&nbsp;270 steiht en groot Inkoopszentrum.

### Verwaltungsgeschicht

De Oort hett bet 1848 to dat Gericht Hu’e höört. Düt Gericht is 1848 Deel von dat Amt Oosterholt worrn, ut dat 1885 wedder de Kreis Oosterholt worrn is. De Kreis Oosterholt hett sik 1932 mit’n Kreis Blomendal to’n hüdigen Kreis Oosterholt tohoopslaten.

Grotenhalm weer fröher jümmer Deel von Hu’e un hett dor to de Överbeker Buurschop tohöört. Later is Grotenhalm aver an de Gemeen Oosterhagen-Ihlpohl wesselt. Düsse Gemeen is an’n 1. März 1974 mit de Gemeenreform in Neddersassen denn aver wedder an de Gemeen Hu’e kamen.

### Inwahnertall

### Religion

Grotenhalm is evangeelsch-luthersch präägt un hett to dat Kaspel von de Johannes-Kark in Hu’e höört.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

För Grotenhalm is de freewillige Füürwehr Ihlpohl mit tostännig.

### Verkehr

Von Grotenhalm ut geiht de Bundsstraat 74 in’n Noordoosten över Hu’e un Oosterholt-Scharmbeek an Hambargen un Gnarrenborg langs na Bremervöör. In’n Süden löppt de Heerstraat (*[[Bremerhobener Heerstraat]]*, fröher Bundsstraat 6) över de Öörd Borg, Grambke, Oshusen un Gröpeln na de Binnenstadt von Bremen. In’n Noorden föhrt de Landsstraat 135 na Stendörp un Heilshoorn un wieder bet na Bremerhoben.

Direkt bi Grotenhalm doot de Opfohrt 15 Ihlpohl op de Autobahn 27 (Afsnidd Bremen–Bremerhoben) un de Opfohrt 16 Bremen-Noord op de A&nbsp;27/A&nbsp;270 liggen.

De nächste Bahnhoff is knapp dree Kilometer wied weg in’n Süden de Bahnhoff Borg an de Bahnlien Bremen–Bremerhoben.

## Footnoten
Parthenogenese

De **Parthenogenese** (ooldgreeksch παρθενογένεσις  *parthenogenesis*, vun παρθένος *parthenos* „Jumfer“ un γένεσις *Genesis* „Geboort“, „Tostannkamen“),  ok **Jumferntügen** oder **Jumferngeboort** nömmt, is en Form vun asexuell Vermehren. Dor weert Nakamen bi tostanne brocht ut Eizellen, de nich befrucht‘ wurrn sünd. Toeerst hett de Bioloog un Philosoph ut de Tied vun de Upklärung, Charles Bonnet, düt Phänomen beschreven. 

De wecken Planten un Seken bi de Deerter, as u. a. bi de Blattlüse un Waterflöh, man ok en poor Aarden mank de Fisch un Eerdkrupers, Sniggen un de Blomenpottslang, könnt sik mit bloß een Geslecht vermehren un bruukt dor keen Heken vun desülvige Aart bi. Sunnerliche Hormone sorgt dor for, datt de Eizell sik upföhrn deit, as wenn se befrucht wurrn weer: De Zell fangt an, sik to delen un en Organissen kummt tostann. 

## Wo de Parthenogenese vorkamen deit
So, as dat bitherto bekannt is, is Parthenogenese swaar oder unmööglich for högere Söögdeerter oder Büdeldeerter. Man bi allerhand Aarten vun Deerter is Jumferntügen al funnen wurrn un hett to Organissen föhrt, de vullstännig sünd. Dat gellt u. a. for düsse Aarden:

* Raddeerter (Rotifera)
* Waterboren (Tardigrada, Familie Echiniscidae)
* Fadenwörmer (Nematoda)
* allerhand Insekten, u. a. Snutenkävers (Curculionidae), Wanneltwiege un Wannelblöder (Phasmatodea), Kopplüse (Pediculus humanus capitis) , Groot Saaghaupeerd (Saga pedo) un de meisten Franjenflunken un Huudflunken; bi de Honnigimme kaamt de Heken (Drohnen) tostanne, wenn de Königin  haploide Eier leggt un de nich befrucht weert.
* bi Gallmuggen ut de Geslechter *Miastor*, *Heteropeza* un *Henria*, dorto ok bi den Käver *[[Micromalthus debilis]]* in’n Tosamenhang mit en  Pädogenese (Neotenie)
* bannig veel Aarden mank de Mieten (Mieten weert to de Spinnen torekent)  
* bi en Reeg vun annere Spinnen, u. a. Skorpione ut de Familie *[[Buthidae]]* (*Tityus serrulatus*, *[[Hottentotta]] h. hottentotta*)
* Kreefte, sunnerlich  Cladocera, Daphnia, Marmorkreeft
* Sniggen, as Thiaridae (u. a. *[[Melanoides tuberculata]]*,* [[Potamopyrgus antipodarum]]*)
* Eerdkrupers, u. a. de austraalsche Gecko *Heteronotia binoei*, de Komodowaran un de Jumferngecko
* veer Aarden mank de Slangen: Watermokassinodder, Noordamerikaanschen Kopperkopp, Blomenpottslange (normolerwiese), Tigerpython (as Utnahme)
* fiev Aarden mank de  Haie: Wittpunkt-Bambushai, Schüffelnesen-Hamerhai, Lütten Swattspitzenhai, Kalifoornschen Sullhai, Zebrahai
* en poor Vagels, u. a. Puters

## Weblenken
* Gewinnung von embryonalen Stammzellen durch Parthenogenese in *[[Telepolis]]*

## Belege
Robert Kienzle

**Robert Kienzle** (* 19. März 1918 in Gnadental; † 12. Januar 1993 in Veern) weer en düütschen Heimatforscher.

## Leven

Kienzle is 1918 as Söhn von de bessarabiendüütschen Buurnslüüd Maria, borene Deiß, un Eduard Kienzle in Gnadental in Bessarabien boren. 1928 is de Familie na Kolatschowka ümtagen. Kienzle weer von 1930 bet 1938 op dat Lehrerseminar in Sarata un hett dor de Eerste Lehrerprüfung maakt. He weer denn Schoolmeester un Köster in Baimaklia un müss bet 1940 Militärdeenst för Rumänien maken. Nadem an’n 28. Juni 1940 de Sowjetunion dat vörher rumäänsche Bessarabien besett harr, sünd de Bessarabiendüütschen in’n September 1940 in dat Düütsche Riek ümsiedelt worrn, so as dat de Düütsch-Sowjetsche Grenz- un Fründschopsverdrag vörsehn harr. Kienzle keem över Öösterriek na Westprüßen. Dor hett he 1942 in Hohenlinden de Twete Lehrerprüfung maakt. In dat sülve Johr is he as Soldaat in de Wehrmacht intagen worrn. In’n Oktober 1943 keem he denn in Italien in Kriegsfungenschop. In de Tied as Kriegsfungenen kunn he aver de Prüfung as Realschoollehrer maken. In’n Februar 1947 keem he ut dat Lager in Grootbritannien wedder free un güng na Veern, wo siene Fro un siene Dochter ünnerkamen weren.

He weer von 1947 bet 1950 Schoolmeester an de Volksschool Möhlendoor, 1950 bet 1963 an de Volksschool Brouk un von 1964 bet 1978 an de School Kerklinneln. Dor weer he toletzt ok Rekter. 1978 is he von wegen en Krankheit an’t Hart vör de Tied in Rohstand gahn.

1964 hett he de Gemeenbökeree in Kerklinneln in’t Leven ropen. Von 1957 af an weer Kienzle ok Rutgever von’n *Heimatkalender für den Kreis Verden* (de eerste Johrgang weer för 1958) un hett dor en ganze Reeg Bidrääg för schreven. De letzte Utgaav, de vör allen von em keem, weer de Johrgang 1989. Ok den *Heimatkalender — Jahrbuch der Deutschen aus Bessarabien* hett he mit rutgeven. 1962 hett he de Opgaav övernahmen, as Archivpleger en Kreisarchiv von’n Landkreis Veern optoboon. He is bet 1988 Kreisarchivpleger bleven.

An’n 31. Oktober 1980 hett Kienzle för sien Arbeid dat Verdeenstkrüüz an’t Band von’n Neddersassischen Verdeenstorden kregen.

Kienzle hett an’n 9. September 1942 Elfriede Braun freet. De beiden harrn twee Döchter.

## Warken

* *Ortschronik Schaphusen.* 1950
* *Chronik der Gemeinde Brunsbrock: Ortsteile, Brunsbrock, Klein-Linteln, Schmomühlen, Huxhall, Kohlenförde.* 1956
* *Chronik Kirchlinteln.* 1969
* * Landkreis Verden — Heimat für 87.000.* 1969

## Footnoten
Ahrensfeld

**Ahrensfeld** () is en Deel von’n Oort Oosterholt in de Gemeen Oosterholt-Scharmbeek in’n Landkreis Oosterholt, Neddersassen.

## Geografie

De Oort liggt op’n Rand von de Oosterholter Geest hen na de Masch un dat Moor an de Hamm, de knapp dree Kilometer in’n Süüdoosten langsflütt. Dat Water ut dat Rebeed flütt över Gravens na’n Fangstaken un denn in de Hamm.

De Naveröörd sünd Horst un Neendamm in’n Noorden, Neenfeld un Olenbrügg in’n Noordoosten, Ahrensfellerdamm un Weyerdamm in’n Süüdoosten, Oosterholt, Muskau un Hogenfeld in’n Süüdwesten un Scharmbeek in’n Westen.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Oosterholt in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor ok to de Mairie Oosterholt in’n Kanton Oosterholt.

De Oort hett vör 1885 to de Huusvaagdie Oosterholt von dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort höört von öllers bi de Gemeen Oosterholt mit bi. Oosterholt hett mit Scharmbeek un dree annere Gemenen 1927 de ne’e Gemeen Oosterholt-Scharmbeek billt, de mit de Gemeenreform in Neddersassen an’n 1. März 1974 noch grötter worrn is.

### Inwahnertall

### Religion

Ahrensfeld is evangeelsch-luthersch präägt un höört to dat Kaspel von de Marien-Kark in Oosterholt.

För de Kathoolschen is de Hillige-Familie-Kark in Oosterholt tostännig.

## Footnoten
Oldenbüttel

**Oldenbüttel** is de hoochdüütsche Naam von

* Ollenbüddel, Gemeen in’n Kreis Rendsborg-Eckernföör, Sleswig-Holsteen,
* Olenbüttel, Oort in de Gemeen Hambargen in’n Landkreis Oosterholt, Neddersassen.
Olenbüttel

**Olenbüttel** () is en Oort in de Gemeen Hambargen (Samtgemeen Hambargen) in’n Landkreis Oosterholt, Neddersassen.

## Geografie

De Oort liggt op de Oosterholter Geest. Dat Water ut dat Rebeed flütt över Gravens na’n Giehler Beek hen af.

De Naveröörd sünd Hambargen in’n Noordoosten, Spreddig un Ströh in’n Oosten, Sandhusen in’n Süüdoosten, Myhl un Freißenbüttel in’n Süden, Elm in’n Süüdwesten, Hülsbarg in’n Westen un Vörwohl un Kiebitzsegen un Schrum in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Freißenbüttel in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Scharmbeek in’n Kanton Oosterholt.

De Oort hett vör 1885 to de Vaagdie Scharmbeek von dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort hett fröher to de Buurschop Freißenbüttel un later to de Gemeen Freißenbüttel höört, de an’n 1. März 1974 mit de Gemeenreform in Neddersassen Deel von de Gemeen Oosterholt-Scharmbeek worrn is. Dorbi hett Freißenbüttel aver den Oort Olenbüttel an de Gemeen Hambargen afgeven.

### Inwahnertall

### Religion

Olenbüttel is evangeelsch-luthersch präägt un hett fröher jümmer to dat Kaspel von de Willehadi-Kark in Scharmbeek tohöört.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

För Olenbüttel is de freewillige Füürwehr Hambargen mit tostännig.

Twüschen Olenbüttel un Kiebitzsegen harr fröher dat Ünnernehmen Kaffee Hag en Warksgelänn. Op dat Gelänn steiht nu op 22 Hektar en Solarpark von de Sybac Solar GmbH, de mit 40.500 Module en Leistung von 9,6 MWp tüügt. De Solarpark hett 12,5 Milljonen Euro köst un is in’n April 2013 in Bedriev gahn.

### Verkehr

Dör Olenbüttel löppt de Kreisstraat 4, de in’n Noordwesten na Ohlenst an de K&nbsp;16 ran geiht un in’n Oosten an de Bundsstraat 74. De B&nbsp;74 löppt in’n Noordoosten över Wallhöben, Kuhs un Basdaal na Bremervöör to un in’n Süüdwesten över Oosterholt-Scharmbeek un Hu’e na Bremen-Noord.

De Opfohrt 16 Bremen-Noord op de Autobahn 27/270 liggt so 18 Kilometer in’n Süüdwesten von Olenbüttel an de B&nbsp;74. Jüstso wied weg is de Opfohrt 14 Swonewebel an de Landsstraat 149.

De Oort hett mit’n Bahnhoff Olenbüttel en egen Bahnhoff an de Bahnlien Bremen–Bremerhoben.

## Footnoten
Huudflunken

De **Huudflunken** oder **Huudflögels**  (*Hymenoptera*, vun ooldgr. *hymen*: Huud un *pteron*: Flunk),) sünd en Ornen mank de Insekten. As de Kävers, de Bottervagels un de Tweeflunken stellt se een vun de veer „megadiversen“ Insektenornens dor. Dor höört bi 156.000 Aarden ut 132 Familien to.Se weert as en ökoloogsche „Slötelgrupp“ ankeken for meist  all Ökosysteme up’e Eer un bedüüdt dor unbannig veel for de Struktur un de Funktschoon. Dat liggt dor an, datt se wichtig sünd for dat Bestüven vun Planten (Immen), vunwegen ehre Dichtheit un schiere Biomasse, an de annere Deertergruppen faken nich rankaamt (Iemecken), un ok, vunwegen datt se inwarkt up all annere Insekten un de ehre Populatschoon faken ingrenzen doot (Leggimmen). To de Huudflunken weert de meisten eusozialen Insektenaarden torekent, de Staten billen doot. 

## Systematik
De Huudflunken weert in düsse Gruppen unnerdeelt:
* Unnerornen Pflantenwöpsen (Symphyta); keen natüürliche Grupp (Monophylum), man en Tosamensluss vun verscheden Lienen
* Unnerornen Kneepwöpsen (Apocrita); bi all Aarden is dat Achterlief insnöört 
** Deelornen Leggimmen (Terebrantia)
** Deelornen Steekimmen (Aculeata)

## Weblenken

## Belege
Felsenjumpers

De **Felsenjumpers** (Archaeognatha) sünd en Ornen mank de Insekten (Insecta). Bitherto sünd 450 Aarden bekannt. 15 vun jem kaamt ok in Middeleuropa vor. Se weert all to de Machilidae torekent. 

## Kennteken
De meisten Aarden weert 9 bit 18 Millimters lang, de Aart *Machilis ingens* kann alltohopen bit hen to 23 mms lang weern. 
Up de Felsenjumpers ehr Lief glimmert meist Schinnen. Upfallen doot de groten Facettenogen, de in'e Midden vun den Kopp tosamenstoten doot. De Föhlspriete sünd bannig lang un könnt bit hen to 250 Leden hebben. Ok de Lippengrabbelers sünd bannig lang. Se weert as Mundwarktüge bruukt. An dat tweede bit negente Segment vun't Achterlief sitt en poorwiesen Rest vun vörmolige Extremitäten an. Se könnt bewegt weern. Ok flacke Spleetfööt finnt sik dor. An de eersten seven Segmente sitt todem so nömmte Coxalblasen an. Ok se sünd poorwiese anleggt, un könnt utstülpt weern. Achtern an sitt denn noch en dreefachen Steert. He besteiht ut en Poor [Cerci] un dat [Terminalfilum dortwuschen.

## Wie se leven doot
Den Felsenjumper siene Aarden leevt sunnerlich, wo dat fuchtig un stenig is, as in de Sprüttwaterzoon vun de See oder an Afhang vun Felsen, up Mosspolsters un unner de Barke vun Bööm. Freten doot se Algen , Flechten un allerhand orgaansche Stoffe. Ehren Naam hefft se dorvun her, datt se sunnerlich wiet jumpen könnt. Dat bringt se mit Hölp vun de Steertanhäng un de Been towege.

## Systematik
De Ornen vun de Felsenjumpers warrt unnerdeelt in twee Böverfamilien: De Triassomachiloidea Sturm & Bach (1993), mit bloß een Aart, de man bloß fossil bekannt is, *[[Triassomachilis uralensis]]*, un de Machiloidea Handlirsch (1903), mit de beiden rezenten Familien Machilidae un Meinertellidae.

Mank de echten Insekten stellt de Deerter de meist primitive Grupp dor (nah annere Literatur ok mank de Ectognatha (Freekeven)). Anners, as all latere Gruppen hefft se bloß en Mandibellidd. Bi all högere Taxa hett sik mit de Evolutschoon en tweed Lidd rutbillt. So is bi jem en Mandibel mit twee Leden (dikondyle Mandibel) tostann kamen. Vundeswegen weert de Felsenjumpers as Archaeognatha („Ollerhaftige Kevendeerter“) betekent, gegen all de lateren Gruppen over, de Dicondylia („Tweeledenkeven“) nömmt weert. Ehre neegsten Verwandten buten de Fleeginsekten (Pterygota) sünd wohrschienlich de Sülverglieders (Zygentoma).

Mank de fossilen Belege fallt de Aart *Machilis diastatica* up, de in Barnsteen mut dat Eozän vörkamn deit. Vun de Morphologie her verscheelt se sik meist gor nich vun de hüdige Aart *Machilis polypoda*. So hett sik düsse Aart, man wohrschienlich ok annere Aarden ut de Familie Machilidae siet bi 50 Mio. Johre nich groot ännert.

## Kiek ok bi
* List vun Insekten

## Literatur
* Bernhard Klausnitzer: *Archaeognatha, Felsenspringer.* In: Wilfried Westheide, Reinhard Rieger (Rutg.): *Spezielle Zoologie.* Teil 1: *Einzeller und Wirbellose Tiere.* Gustav Fischer, Stuttgart u. a. 1996, ISBN 3-437-20515-3, S. 626–627.
* Helmut Sturm, Ryuichiro Machida (Rutg.): *Archaeognatha* (= *Handbuch der Zoologie.* Band 4: *Arthropoda: Insecta.* Teilband 37). de Gruyter, Berlin u. a. 2001, ISBN 3-11-017058-2.

## Belege


## Weblenken
Fähr Geversdörp

De **Fähr Geversdörp** weer en Prahmfähr (Seilfähr) över de ünnere Oost, de dat Dörp Geversdörp op dat linke Över mit Itzwöörden op dat rechte Över verbinnen dee. Dat Fährrecht leeg bi dat Land Neddersassen, dat dat an’n Pächter Ferdinand Lühmann vergeven harr.

## Historie

De Fähr twüschen Geversdörp un Itzwöörden keem 1423 toeerst in de Oorkunnen vör (*nyge vere*).

Geversdörp hett 1924 en ne’en Fährprahm kregen, de 1926 mit en Motoor utrüst worrn is. De Fähr, de von 1924 bet 1945 in Geversdörp över de Oost föhrt is, is 1945 na Sethlerhemm bi Basbeek gahn un dor bet 1951 von Lühmann bedreven worrn. Von 1956 bet 1961 is se noch wedder in Sethlerhemm lopen, nu bedreven von Friedrich Keller. Nadem de Fährverkehr in Sethlerhemm 1961 instellt worrn is, keem de Fähr von dor as Reserveprahm na Geversdörp trügg un hett dor bet 1973 legen. In’n Januar 1973 hett de Realverband Brobargen de Fähr köfft un ehr na Brobargen överföhrt. Dor löppt se vondaag noch as Fähr Brobargen. 1935 hett Geversdörp en Prahm ut Heckthusen tokregen. De Fähr in Heckthusen is nich mehr nödig ween, nadem dor de Oostbrügg Heckthusen trech worrn is. Düsse Fähr is in Geversdörp bet 1949 lopen is un hett dor denn bet 1973 noch as Reserveprahm legen.

As 1988 de Oostbrügg Geversdörp trech worrn is, hett de Fähr ophöört to föhren.

De letzte Fähr in Geversdörp hett na 1988 noch en poor Johr an’t Över legen. Dat hett en Tied lang Plaans geven, de Fähr hertorichten un in dat Fährmuseum in Oosten uttostellen. De Fähr is denn aver 1995 dör Iesgang ünner Water drückt worrn. De Fähr is noch wedder ut dat Water haalt, aver 1998 verschrott worrn.
Bentloog

**Bentloog** () is en lütten Oort in de Gemeen Hu’e in’n Landkreis Oosterholt, Neddersassen. Binnen de Gemeen höört Bentloog to’n Oortsdeel Stendörp.

## Geografie

De Oort liggt op de Oosterholter Geest. Dat Water ut dat Rebeed flütt över de Schönebeker Au af.

De Naveröörd sünd Wollah un Stendörp in’n Noordoosten, Stubben in’n Süüdoosten, Platjenwarf in’n Süden, Holthorst in’n Süüdwesten, Hahnhorst in’n Westen un Woldhorst un Habichthorst in’n Noordwesten.

## Historie

De Oort bestünn bet in dat 20. Johrhunnert blots ut en enkelten Hoff. Mit’n Hoff verbunnen weer dat Gasthuus *Lamkens Garten*. In’n Loop von dat 20. Johrhunnert sünd dor aver en poor Hüüs tokamen.

### Verwaltungsgeschicht

De Oort hett vör 1852 to’n Bezirk Leessem von dat Gericht Leessem-Schönebeck tohöört, von 1852 bet 1859 to dat Amt Leessem un denn von 1859 bet 1885 to dat Amt Blomendal. Na 1885 weer dat in’n Kreis Blomendal, de 1932 Deel von’n Kreis Oosterholt worrn is.

De Oort weer von öllers Deel von de Gemeen Wollah, de 1928 Deel von de Gemeen Stendörp worrn is. Düsse Gemeen wedder is denn an’n 1. März 1974 mit de Gemeenreform in Neddersassen an de Gemeen Hu’e kamen.

### Inwahnertall

### Religion

Bentloog is evangeelsch-luthersch präägt un höört to dat Kaspel von de Martin-Kark in Leessem.

För de Kathoolschen is de St.-Birgitta-Kark in Marßel tostännig, de siet 1. September 2012 to de Karkengemeen von de Hillige Familie in Oosterholt-Scharmbeek höört. Bevör de St.-Birgitta-Kark 1972 boot worrn is, hett de Oort to de Gemeen von de St.-Peter-un-Paul-Kark in Leessem höört, de dat siet 1965 geven harr. Noch fröher hett dat Rebeed to de Gemeen von de St.-Marien-Kark in Blomendal tohöört.

## Weertschop un Infrastruktur

För Bentloog is de freewillige Füürwehr Stendörp mit tostännig.

### Verkehr

Von Bentloog loopt Straten na Oosten an de Landsstraat 135, de in’n Noorden de L&nbsp;149 krüüzt un denn över Heilshoorn un Garlst na Hagen un Bremerhoben geiht un in’n Süden na Ihlpohl un bi Borgdamm an de Bundsstraat 74 ran.

De nächste Autobahn is de Autobahn 27 (Afsnidd Bremen–Bremerhoben). De Opfohrt 15 Ihlpohl liggt knapp twee Kilometer in’n Süüdoosten von Bentloog an de K&nbsp;37.

De nächste Bahnhoff is so bi dree Kilometer wied weg in’n Süden de Bahnhoff Leessem an de Bahnlien Vesack–Bremen.

## Footnoten
Felix II. (Paapst)

**Felix II.** († 1. März 492) weer Bischop vun Rom (Paapst) van 483 bit to sien Dood. Sien Naam is latiensch un bedüüd „de Glückliche“.

In en anner Tellenwies wurrd he as Felix III. betekent, wiel dat van 355 bit 358 en Paapst Felix II. geev, de deels as Gegenpaapst, deels as rechtmäßig Paapst ansehn wurrd. So wurrd he af un to ok as Felix III. (II.) bzw. Felix II. (III.) betekent, je nahdem, of dat Pontifikat vun den Gegenpaapst Felix II. as rechtmäßig oder unrechtmäßig bewert wurrd.

De ut röömschen Senatorenstand stammen Felix, Söhn vun en Preester, is, as he all verheiraadt weer, in den Preesterstand intreeden. To dissen Tietpunkt weer he Vader vun mehreren Kinnern. As Diakon wurr Felix an‘ 13. März 483 mit de Tostimmen vun König Odoaker to’n Paapst wählt.

In en Tiet vun den Striet tüschen Nestorianern, Chalcedoniern (Orthodoxen) un Monophysiten harr Akakios, de Patriarch vun Konstantinopel, 482 dat Henotikon verfaat. Indem de röömsch Bischop 484 den Karkenbann över de Anhänger vun dat Henotikon verhangen dee, reep he mit dat akakiaansch Schisma dat eerste Schisma tüschen Rom un Konstantinopel hervör, dat bit  519 andüern dee. He is för de Unafhängigkeit vun de Kark tegenöver den Kaiser intreeden, wat angesichts vun den Umstand, dat Italien den unmiddelboren Togreep vun Ostrom in disse Tiet vun de germaansch Herrschap enttrucken weer, ok woll praktikabel weer.

Felix is an‘ 1. März 492 storven un wurr in S. Paolo fuori le Mura bisett. Sien Gedenkdag is de 1. März.

## Literatur
*  Friedrich Wilhelm Bautz: Felix II.. In: Biographisch-Bibliographisches Kirchenlexikon (BBKL). Band 2, Bautz, Hamm 1990, ISBN 3-88309-032-8, Sp. 10.
*  Adolf Jülicher: Felix 20. In: Paulys Realencyclopädie der classischen Altertumswissenschaft (RE). Band VI,2, Stuttgart 1909, Sp. 2169.
*  Ambrose Coleman: Pope St. Felix III. In: Catholic Encyclopedia, Robert Appleton Company, New York 1913., Band 6

## Weblenken

* https://www.heiligenlexikon.de/BiographienF/Felix_III_II_.htm Felix III. (II.) in dat Ökumenische Hilligenlexikon
Mairie Dammhagen

De **Mairie Dammhagen** weer in de Franzosentied (1810 bet 1813) een von de dree Mairien, in de de Kanton Hagen indeelt weer. De Seet weer in Dammhagen. Se harr 3089 Inwahners.

## Historie

De Ümgegend von Dammhagen hett vör de Franzosentied to de Böörd Braamst von dat Amt Hagen un to dat Gericht Kassbrook in dat Hartogdom Bremen höört, wat in dat Kurförstendom Hannover leeg. Blots de Oort Stubben weer dor ut de Huusvaagdie Bexhöv von dat Arvgericht Beverst tokamen. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Mairie Dammhagen een von de twölv Mairien in’n Kanton Hagen von’n Distrikt Bremervöör, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Dammhagen weer nu een von de dree Mairien in’n Kanton Hagen, Distrikt Bremerleh, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to acht Mairien höört harrn: de Mairien Dammhagen, Albst, Braamst, Kassbrook un Driftseth ut’n Kanton Hagen, de Mairie Wittst ut’n Kanton Stotel un de Mairien Bokel un Ax ut’n Kanton Beverst. Von de Mairie Wittst is blots en Deel an de Mairie Dammhagen fullen, de Rest keem an de Mairien Deesdorp un Stotel. Von de Mairie Bokel is en lütten Deel ok an de Mairie Beverst wesselt.

1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. Mit’n Wiener Kungress is 1815 ut dat Kurförstendom dat Königriek Hannover worrn.

## Öörd

Dor hebbt düsse Öörd tohöört:

* Königriek Westfalen:
*:Dammhagen, Börsten

* Kaiserriek Frankriek:
*:Dammhagen (446 Inwahners), Börsten (28), Albst (152), Braamst (310), Gackauer Möhl (10), Bremerhorn (8), Kassbrook (318), Dörphagen (120), Driftseth (343), Wittenbarg (32), Finn (60), Harndorp (124), Heis (148), Wittst (111), Hollen (102), Hahnenknoop (22), Bokel (256), Hassbüttel (12), Seebeek (11), Stubben (7), Loh (79), Ax (195), Wohlthöben (25), Lübbs (170).

Vondaag sünd düsse Öörd Deel von de Samtgemeen Hambargen un de Gemenen Hagen un Beverst.

## Footnoten
Rubens

**Rubens** betekent

* Rubens, en Appelsoort,
* Rubens, fröheren Oort in Iowa, USA,
* *[[Rubens (Schipp)|Rubens]]*, Hülpsschipp von de Kaiserliche Marien,
* Rubens, Tog twüschen Paris un Brüssel,
* Rubens (1805–1829), brietsch Vullbloodrennpeerd un Tuchthingst,
* (10151) Rubens, en Asteroid,
* Rubens (1928–1987), brasiliaanschen Footballspeler.

**Rubens** is de Familiennaam von

* Albert Rubens (1614–1657), Öllerdomsforscher un Müntsammler,
* Alma Rubens (1897–1931), US-amerikaansche Schauspelerin,
* Annik Rubens (* 1976), düütsche Journalistin,
* Annik Rubens (* 1976), düütsche Journalistin,
* Bernice Rubens (1928–2004), Schrieversche ut Wales,
* Heinrich Rubens (1865–1922), düütschen Physiker,
* Jan Rubens (1530–1587), fläämschen Rechtsgelehrten,
* Joseph Rubens (1900–1969), düütschen Dokter un Polizeioffzeer,
* Peter Paul Rubens (1577–1640), fläämschen Maler,
* Philip Rubens (1574–1611), Philoloog,
* Shona Rubens (* 1986), kanaadsche Skirennlöperin,
* Sibylla Rubens (* 1970), düütsche Sängerin.

Kiek ok bi: Reubens.
Renate Kiekebusch

**Renate Kiekebusch** (* 1961) is en plattdüütsche Schrieversche.

Kiekebusch is 1961 boren un as Dochter von en Koopmann in Basdaal opwussen. Se weer op dat Gymnasium Bremervöör un hett na de School en Lehr as Bökerhökersch in Stood mookt un över dörtig Johren in düssen Beroop arbeidt. 

Blangen plattdüütsche Böker schrifft se ok för de plattdüütsche Kolumne in dat Stader Tageblatt un wiest Gäste Stood un dat Oole Land. 

2012 hett se för ehren Text *Auf den Spuren der Familie - eine Reise nach Stuhm* den Stuhmer Kulturpries kregen, de von’n Landkreis Rodenborg vergeven warrt.

Se leevt in Düünbeudel un ok ehr Böker hannelt faken von dat Leven in Düünbeudel.

## Warken

* *Wiehnachtstied. Plattdeutsche Geschichten und Gedichte von Autoren zwischen Elbe und Weser.* Kreisspoorkass Stood, Stood 2008
* *Düdenbüttel is överall.* Edition Temmen, Bremen 2008, ISBN 978-3861080992
* *Fix wat los in Düdenbüttel.* Edition Temmen, Bremen 2010, ISBN  978-3-8378-7004-6
* *»Loot dat Zicken!« – Plattdüütsche Geschichten över dat wohre Leven von Em un Ehr.* Edition Temmen, Bremen 2011, ISBN 978-3-8378-7012-1
* *Düdenbüttel - mütt’n mol sehen hebben!* Edition Temmen, Bremen 2012, ISBN 978-3-8378-7016-9
* mit Hedi E. Büttner: *Mord(s)geschichten.  Krimivergnügen auf Hoch und Platt.* Edition Temmen, Bremen 2014, ISBN 978-3-8378-7026-8
* *Niedersachsen. Die Gerichte meiner Kindheit.* Wartberg Verlag, Gudensberg 2014, ISBN 978-3831321995
* *Beste Fründinnen.* Edition Temmen, Bremen 2017, ISBN 978-3-8378-7051-0

## Weblenken

* Websteed von Kiekebusch (plattdüütsch)